OpenLLM-France/wikimedia huggingface dataset:
# Vérkhniaia Txernavka

Vérkhniaia Txernavka (en rus: Верхняя Чернавка) és un poble de l'óblast de Saràtov, a Rússia, segons el cens del 2010 tenia 104 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Parolinia ornata

Parolinia ornata és una espècie de planta de la família de les Brassicàcies, la qual pot ser trobada a les vessants seques i desabrigades de la regió sud de Gran Canària, entre els 400 i els 600 m d'altitud.
És un arbust erecte amb tiges i fulles que es troben cobertes per pèls estrellats. Les fulles són lineals-lanceolades i mesuren fins a 10 cm de longitud. Les inflorescències tenen entre 10 i 30 flors, amb sèpals erectes de 5-6 mm i pètals de 2-2,5 cm de longitud.

## Referències

* ↑ Bramwell, David; Bramwell, Zoë. «Flora». A: Flores Silvestres de la Islas Canarias (en castellà). 4a ed.. Madrid: Editorial Rueda SL, 2001, p. 143. ISBN 8472071286.
# Districte de Hanthawaddy

El districte de Hanthawaddy fou una divisió administrativa de la Baixa Birmània creada el 1853 després de la segona guerra anglobirmana. Fou sovint anomenat districte de Ragoon per haver estat la primera capital. Va incloure inicialment la ciutat de Yangon que fou la capital del districte i de la divisió de Pegu dins el comissionariat de la Baixa Birmània, però que el 1879 fou segregada i constituïda en ciutat-districte de la divisió de Pegu (efectes el 1880). Els límits del districte es van modificar el 1864, 1879 i 1883. El 1883 el districte es va dividir en Pegu (el nord) i Hanthanwadi (el sud, exclosa la ciutat de Yangon); el 1895 es van variar els límits i posteriorment es van fer noves modificacions entre les quals la de 1903. El juny de 1972 el districte fou agregat a la divisió de Rangoon (després divisió de Yangon) on va esdevenir el districte de North Rangoon (North Yangon).

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Serradet del Far

El Serradet del Far és una serra del terme municipal de la Torre de Cabdella, a la comarca del Pallars Jussà. Pertanyia a l'antic terme de la Pobleta de Bellveí. En el seu extrem nord toca el termenal amb Senterada, a l'enclavament de Larén.
Està situat just al nord-est del poble d'Estavill, i la seva carena separa dues valls molt marcades: a ponent, la del barranc de Sant Genís i els seus barrancs subsidiaris, i a llevant, la de la Llau del Bosc, afluent del Flamisell.

## Enllaços externs

* Institut Cartogràfic de Catalunya
# Diversey

Diversey Inc., anteriorment JohnsonDiversey, Inc. és un proveïdor de productes de neteja i higiene amb seu a Racine, Wisconsin. Diversey és una marca de la empresa «Sealed Air Corporation».
Diversey va ser fundada a Chicago el 1923. El 1978, va ser adquirida per Molson. que el 1996 la va vendre a Unilever que la va fusionar amb la seva divisió de neteja professional per formar DiverseyLever. Johnson Wax Professional va adquirir l'empresa a Unilever el 2002, sent coneguda com a JohnsonDiversey, Inc. Johnson Wax Professional era una filial de S. C. Johnson & Son fins que el 1999, es va convertir en una empresa derivada. El novembre de 2009, Clayton, Dubilier & Rice va adquirir 46 per cent de Diversey, Inc.
El març de 2010, va canviar el nom un altre cop a «Diversey Inc.».” El juny de 2011, Sealed Air va anunciar la compra de Diversey Holdings per 4.3$ bilions (9.5x 2010 Adj. EBITDA De 45$2mm) sent finalitzada la compra el octubre. El seu president i CEO, Edward Lonergan, va continuar dirigint Diversey després de l'adquisició per part de Sealed Àir.

## Referències

* ↑ Joe Taschler. «With global sales, Diversey Inc. keeps a local focus». Milwaukee-Wisconsin Journal Sentinel, Sep 27, 2010. [Consulta: Oct 22, 2013].
* ↑ Michael J. De La Merced. «$4.3 Billion Deal to Expand Packaging Firm». The New York Times. [Consulta: Oct 22, 2013].
* ↑ «Form 10-K (2012)». Securities and Exchange Commission. [Consulta: 21 novembre 2013].
* ↑ Michael Burke. «Sealed Air CEO sees higher profits in next three years». Journal Times, 16-10-2013.
* ↑ «Diversey accepts bid». Chicago Tribune, 16-05-1978 [Consulta: 18 gener 2015].
* ↑ «Unilever rids Molson of Diversey business». [Consulta: 18 gener 2015].
* ↑ «JohnsonDiversey, Inc. Changes Name to Diversey, Inc.». Clean Link. Arxivat de l'original el d’octubre 29, 2013. [Consulta: Oct 22, 2013].
* ↑ Ameet Sachdev. «Johnson Wax agrees to buy cleaning unit». Chicago Tribune, 21-11-2001. Arxivat de l'original el 8 de maig 2014. [Consulta: 21 novembre 2013].
* ↑ Tara Lachapelle & Rita Nazareth. «Sealed Air Shareholders Diminished With 52% Premium for Diversey: Real M&A». Bloomberg, 02-06-2011. [Consulta: 21 novembre 2013].
* ↑ Marci Laehr Tenuta. «Curtis Johnson, former Diversey chairman, charged with sexual assault». Journal Times, Mar 24, 2011. [Consulta: Oct 22, 2013].
* ↑ «Sealed Air to buy Diversey Holdings for $2.9B». The Seattle Times. [Consulta: Oct 22, 2013].

## Enllaços externs

* Diversey - Lloc web oficial
# Irueste

Irueste és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 70 | 75 | 67 | 65 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Sagrada Família de les Dominiques

El Monestir de la Sagrada Família, conegut com les Dominicas i com a Església del Convent de Dominiques, és un lloc de culte catòlic situat a Borriana, Plana Baixa, catalogat com Bé de Rellevància Local segons la Disposició Addicional Cinquena de la Llei 5/2007, de 9 de febrer, de la Generalitat, de modificació de la Llei 4/1998, d'11 de juny, del Patrimoni Cultural Valencià (DOCV Núm. 5.449 / 13/02/2007), amb codi 12.06.032-002.
Situat a la plaça de les Monges, 12, a la zona de l'eixample, a l'est del nucli antic de la població de Borriana, data de finals del segle xix, en concret de l'any 1890, data de la seva fundació.
Es tracta d'un conjunt d'edificis, construïts seguint les pautes de l'estil neoclàssic entre els quals es troba l'església i la zona conventual.
Durant l'any 2016 es van dur a terme les celebracions pels 125 anys de la fundació del Monestir en aquesta localitat.

## Referències

* 1 2 Convento de San José Conselleria de Educación, Cultura y Deporte Consulta 26 de maig del 2017
* 1 2 Arquitectura religiosa PGOU de Burriana Consulta 31 de maig del 2017
* ↑ Iglesia, convento de las dominicas Turismo Castellón Consulta 31 de maig del 2017
* ↑ Celebración de los 125 años de la fundación del Monasterio de la Sagrada Familia de Burriana Orden Domicica Consulta 31 de maig del 2017
* ↑ Las dominicas de Burriana celebran la fundación de la orden y del monasterio. Diócesis de Segorbe-Castellón 15 de juliol del 2016 Consulta 31 de maig del 2017
# Menjagrà fuliginós

El menjagrà fuliginós (Asemospiza fuliginosa) és un ocell de la família dels tràupids (Thraupidae).

## Hàbitat i distribució

Habita zones àrides amb matolls, boscos i pobles de les illes Galápagos.

## Referències

* ↑ «Menjagrà fuliginós». Cercaterm. TERMCAT, Centre de Terminologia. Rev. 20/10/2022(català)
# Wiwi-yokpa (cràter)

Wiwi-yokpa és un cràter d'impacte en el planeta Venus de 4,5 km de diàmetre. Porta el nom d'un antropònim abnaki/algonquí, i el seu nom va ser aprovat per la Unió Astronòmica Internacional el 1997.

## Referències

* ↑ «Wiwi-yokpa». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Bruno Cirillo

Bruno Cirillo (Castellammare di Stabia, 21 de març de 1977) és un futbolista italià, que ocupa la posició de defensa.

## Trajectòria

Inicia la seua carrera a les files inferiors del Reggina, i comença a tindre regularitat amb el primer equip després d'una cessió al modest Tricase, de la Serie C2. L'estiu de 1999, torna al Reggina per contribuir a l'ascens a la Serie A. A l'any següent qualla una bona temporada, en la qual disputa 32 partits i marca dos gols.
L'any 2000 fitxa per l'Inter de Milà, on només passa una temporada abans de recalar a l'US Lecce. La temporada 02/03 regresa al Reggina, en qualitat de cedit. També seria cedit a l'AC Siena.
El 2005 marxa a l'AEK Atenes. Hi milita dues temporades al conjunt grec, on és titular. El juliol del 2007 s'incorpora a les files del Llevant UE, però els problemes econòmics de l'equip valencià fan que al mercat d'hivern deixen el club, i el defensa retorna a la Reggina.
A la temporada 09/10 va tornar de nou a Grècia, aquest cop al PAOK FC.

## Internacional

Cirillo va participar amb la selecció d' Itàlia sub-21 que va guanyar l'Europeu de l'any 2000. Eixe any també va estar present als Jocs Olímpics de Sydney.

## Referències

* ↑ «Bruno Cirillo, presentado como nuevo jugador del Levante UD». Arxivat de l'original el 2007-09-27. [Consulta: 16 febrer 2010].
* ↑ «LEVANTE: Bruno Cirillo, presentado como nuevo jugador del Levante UD» (en castellà). [Consulta: 13 juny 2009]. Arxivat 2012-06-30 at Archive.is «Còpia arxivada». Arxivat de l'original el 2012-06-30. [Consulta: 16 febrer 2010].
* ↑ «Reggina: ufficiale l'arrivo di Cirillo». Arxivat de l'original el 2016-12-25. [Consulta: 16 febrer 2010].
* ↑ «Συμφωνία με Bruno Cirillo» (en grec). paokfc.gr, 12-06-2009 [Consulta: 13 juny 2009]. Arxivat 2009-06-27 a Wayback Machine. «Còpia arxivada». Arxivat de l'original el 2009-06-27. [Consulta: 16 febrer 2010].
# Districte de Haa

El Districte de Haa és un dels 20 districtes que formen el regne de Bhutan. La regió està situada a la part est del país i limita amb els districtes de Samtse pel sud-oest, Paro a l'est, Chukha al sud i amb el Tibet pel nord-oest. El districte està format per 6 municipis (anomenats gewogs): Katsho, Ueso, Bji, Samar, Sombaykha i Gakiling. Aquests municipis formen en total quasi un centenar de poblacions que allotgen 13,655 habitants (2017), dels quals 2.596 es troben a la seva capital homònima. La superfície del districte de 1.900 km² amb una altitud compresa entre els 1.000 i els 5.000 metres i on gairebé el 80% del territori està cobert per boscos.
La principal font d'ingressos del districte és l'agricultura on més de la meitat de la població hi té relació. Els principals cultius de la zona són l'arròs, el blat i l'ordi. També s'hi cultiven patates, pomes i xilis a les zones baixes i a les zones més accessibles de les valls.
No és una regió massa turística. L'any 2016 la van visitar un total de 4.550 turistes. Dins de la regió hi trobem la Reserva Natural Estricta de Torsa, una de les zones protegides del país. Aquesta reserva ocupa gran part dels gewogs de Bji i Sombaykha però dins la reserva no hi viu ningú. La Reserva de Torsa està connectada amb el Parc Nacional Jigme Dorji a través d'un corredor biològic a la part nord del districte. Posteriorment es va re-anomenar aquesta reserva Jigme Khesar Strict Nature Reserve.
A la vall de Haa s'hi troben gran quantiat de petits temples i gompes com el Haa Gompa, Katsho Goemba, Haa Dzong i el Haa Dratshang; o com els temples Lhakhang Karpo i Lhakhang Ngapo (temple blanc i temple negre).

## Referències

* 1 2 «About Us/ Dzongkhag at a Glance» (en anglès). [Consulta: 21 novembre 2021].
* ↑ «Bhutan: Districts & Major Towns - Population Statistics, Maps, Charts, Weather and Web Information». [Consulta: 21 novembre 2021].
* ↑ «Haa, Bhutan - Accommodations, Attractions & Events» (en anglès). [Consulta: 25 novembre 2021].
* 1 2 Bhutan, Tourism Council of. «Haa». [Consulta: 21 novembre 2021].
* ↑ «Toorsa Strict Nature Reserve renamed» (en anglès). [Consulta: 22 novembre 2021].
* ↑ «A Glance at the Not-to-Miss Tourists Attractions in Haa | Bhutan Tourism». [Consulta: 25 novembre 2021].
# Senyor de les Tribulacions

Senyor de les Tribulacions és el nom que rep una imatge de Jesús que és venerat a l'església de Sant Francesc d'Assís a la ciutat de Santa Cruz de Tenerife, Espanya.
És una escultura que representa un Ecce Homo realitzat en teles encolades del segle xvii. La imatge és considerada miraculosa, se li atribueix la protecció de la ciutat de Santa Cruz de Tenerife durant una epidèmia de còlera a 1893. Les cròniques diuen que la imatge va ser portada en processó pels carrers de la ciutat i l'epidèmia va ser miraculosament erradicada. Per aquesta raó, el Senyor de les Tribulacions és invocat com el protector de la ciutat i se li dona el títol de Senyor de Santa Cruz.
Fins i tot abans d'aquest miracle, la imatge ja era considerada miraculosa: gairebé un segle abans, el 1795, el Senyor de les Tribulacions va salvar a la dona d'un home important de la ciutat d'una malaltia terrible i hauria ocorregut un miracle de sudoració de la imatge. Actualment, la imatge cada Dimarts Sant surt en processó a través de la ciutat fins al lloc on va parar l'epidèmia. L'escultura torna a sortir en processó el Divendres Sant.

## Referències

* ↑ El Toscal alaba al Señor de las Tribulaciones
* ↑ «La imagen del Señor de las Tribulaciones recibe el título de "Señor de Santa Cruz" en un solemne acto». Arxivat de l'original el 2016-03-04. [Consulta: 12 abril 2019].
* 1 2 El Toscal recuerda hoy el milagro del Señor de las Tribulaciones
# Diversions for Piano Left Hand and Orchestra

Diversions for Piano Left Hand and Orchestra (Diversions per a piano a mà esquerra i orquestra), op. 21, és una composició musical concertant de Benjamin Britten.

## Origen i context

Britten va escriure l'obra per al pianista vienès Paul Wittgenstein, que va perdre el seu braç dret a la Primera Guerra Mundial. Britten va conèixer Wittgenstein a Nova York el juliol de 1940 i va esbossar la peça l'agost a Owl's Head, Maine. Tot i que Wittgenstein es va queixar de l'orquestració, Britten inicialment va declinar fer cap canvi, però després va acceptar algunes petites alteracions. Per sempre, es va sentir amargat amb elles, i després de 1950 va revisar la partitura "per crear una versió oficial que faria que Wittgenstein deixés de tocar-la i va fer que la seva versió quedés obsoleta". Wittegenstein va conservar els drets d'execució durant un bon nombre d'anys, que va allunyar altres pianistes de realitzar l'obra.
Wittgenstein va interpretar l'estrena amb l'Orquestra de Filadèlfia sota la batuta d'Eugene Ormandy el 16 de gener de 1942. Els crítics de Filadèlfia van comentar més sobre Wittgenstein i el seu esforç com a pianista que no pas sobre la mateixa composició. The Philadelphia Record va descriure la partitura com "escrits amb enginy", mentre que Musical America va comentar la presència des dos "moments avorrits" en l'obra.

## Referències

* ↑ SMitchell, Donald & Reed, Philip (eds). Letters from a Life: Selected Letters and Diaries of Benjamin Britten, Vol 2, 1939–45. Londres: Faber and Faber, 1991, p. 956-57. ISBN 0-571-16058-1.
* ↑ Waugh, Alexander. 'The House of Wittgenstein' p279, p292
* ↑ Thackeray, Ruth «Music in London: Orchestral». The Musical Times. The Musical Times, Vol. 119, No. 1629, 119, 1629, 1978, pàg. 975–977. DOI: 10.2307/960161. JSTOR: 960161.
* ↑ Robinson, Suzanne «"An English Composer Sees America": Benjamin Britten and the North American Press, 1939–42». American Music. American Music, Vol. 15, No. 3, 15, 3, 1997, pàg. 321–351. DOI: 10.2307/3052328. JSTOR: 3052328.
# Irulegi

Irulegi (en francès i oficialment Irouléguy), és un municipi de la Nafarroa Beherea (Baixa Navarra), un dels set territoris que formen Euskal Herria, al departament dels Pirineus Atlàntics i a la regió de la Nova Aquitània. Limita amb les comunes de Arrosa al nord, Azkarate a l'est, Baigorri a l'oest i Anhauze al sud. La denominació d'origen AOC Irouléguy és pròpia del municipi.

## Demografia

Evolució demogràfica :
| 1901 | 1962 | 1968 | 1975 | 1982 | 1990 | 1999 |
| 310 | 251 | 232 | 212 | 233 | 240 | 290 |
| A partir de 1962, el cens té en compte la població resident definida com a "Population sans doubles comptes" per l'INSEE |||||||
# Sagrado

Sagrado (en friülà, Sagrât, en eslovè, Zagraj) és un municipi italià, dins de la província de Gorizia. L'any 2007 tenia 2.236 habitants. Limita amb els municipis de Doberdò del Lago, Farra d'Isonzo, Fogliano Redipuglia, Gradisca d'Isonzo i Savogna d'Isonzo. Conté les fraccions de Peteano, Poggio Terza Armata i San Martino del Carso.

## Administració

Llista d'alcaldes :
| Període | Identitat | Partit |
| 2004- | Elisabetta Pian | Centreesquerra |
# Menjagrà llistat

El menjagrà llistat (Sporophila lineola) és una espècie d'ocell de la família Thraupidae que es distribueix per Bolívia, Brasil, Xile, el Paraguai, Uruguai i Veneçuela on es queda fins al mes de novembre, quan acaba l'època de pluja, i per les províncies argentines de Chaco, Formosa, Salta i Tucumán. Mesura aproximadament 10cm. El mascle és de color negre pel cap (excepte el front i les galtes que són blanques), parts de les ales, gola i cua, el pit i l'abdomen són de color blanc. La femella i els exemplars joves són d'un color sorra per tot el cos, mentre que l'abdomen és una mica més clar.

## Referències

* ↑ «Menjagrà llistat». Cercaterm. TERMCAT, Centre de Terminologia. Rev. 20/10/2022(català)
# Jacobus Venter

Jacobus "Jaco" Venter (Stellenbosch, 13 de febrer de 1987) és un ciclista sud-africà professional des del 2006 i actualment al Team Dimension Data. Del seu palmarès destaquen el campionat nacional en contrarellotge i el de campionat nacional en ruta.

## Palmarès

* 2007
** 1r al Powerade Dome 2 Dome Cycling Spectacular
* 2009
** Campió de Sud-àfrica en contrarellotge
** Campió de Sud-àfrica sub-23 en contrarellotge
* 2016
** Campió de Sud-àfrica en ruta

### Resultats a la Volta a Espanya

* 2014. 123è de la classificació general
* 2015. 122è de la classificació general
* 2016. 145è de la classificació general
* 2019. 129è de la classificació general

### Resultats al Giro d'Itàlia

* 2016. 101è de la classificació general
* 2018. 95è de la classificació general

### Resultats al Tour de França

* 2017. 162è de la classificació general

## Enllaços externs

* Fitxa a sitiodeciclismo.net
* Palmarès a cyclebase.nl
* Palmarès a museociclismo.it
* Palmarès a procyclingstats.com
# Bosquerola de Pelzeln

La bosquerola de Pelzeln (Granatellus pelzelni) és un ocell de la família dels cardinàlids (Cardinalidae).

## Hàbitat i distribució

Habita la selva pluvial, vegetació secundària, especialment a prop de l'aigua de les terres baixes al sud de Veneçuela, Guyana i Surinam, cap al sud, a través del Brasil amazònic fins al nord de Bolívia.

## Taxonomia

En algunes classificacions es considera que la població del nord-est de Brasil és una espècie de ple dret:
* Granatellus paraensis Rothschild, 1906 - bosquerola de Pará.

## Referències

* ↑ bosquerola de Pelzeln«Bosquerola de Pelzeln». Cercaterm. TERMCAT, Centre de Terminologia. Rev. 15/10/2022(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ bosquerola de Pará«Bosquerola de Pelzeln». Cercaterm. TERMCAT, Centre de Terminologia. Rev. 15/10/2022(català)
# Districte de Cəlilabad

Cəlilabad (àzeri: Cəlilabad), és un districte de l'Azerbaidjan amb el centre administratiu a la ciutat de Cəbrayıl. El 2020 tenia 225.300 habitants.

## Referències

* ↑ «Population of Azerbaijan» (en anglès). Comitè Estatal d'Estadística.
# Makhànovo

Makhànovo (en rus: Маханово) és un poble de l'óblast de Sverdlovsk, a Rússia, segons el cens del 2010 tenia 45 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Inés Sabanés Nadal

Inés Sabanés Nadal (Cubells, 24 de juny de 1953), llicenciada en Educació física, és una política espanyola.
Afiliada inicialment al Partit d'Acció Socialista i membre d'Esquerra Unida (IU) des de la seva constitució, va ser diputada per IU en la sisena legislatura de les Corts Generals per Madrid, regidora a l'Ajuntament de Madrid entre 1999 i 2007 i diputada de la vuitena legislatura de l'Assemblea de Madrid, en la qual va exercir la posició de portaveu parlamentària.
Sabanés, que el 2011 va abandonar IU i va ingressar el 2011 en el partit ecologista Equo, es va presentar com a número dos en les llistes d'aquesta formació per Madrid per a les eleccions generals de 2011. Des de finals de 2011 fins a 2016 va ser la coportaveu d'Equo Madrid, màxima responsabilitat d'aquesta federació.
Després de les eleccions municipals de 2015, a les quals Sabanés es va presentar dins de les llistes d'Ara Madrid, va ser escollida regidora i es va convertir en responsable de Medi Ambient i Mobilitat de la Junta de Govern de l'alcaldessa Manuela Carmena.

## Referències

* 1 2 «Inés Sabanés Nadal - XIV Legislatura - Congreso de los Diputados». [Consulta: 20 abril 2023].
* ↑ «Ficha del diputado - Asamblea de Madrid». [Consulta: 20 abril 2023].
* ↑ «Inés Sabanés Nadal – Network of ZWE Towns and ZWE AGM Madrid 2017» (en castellà). [Consulta: 20 abril 2023].
* ↑ Los 10 de Manuela Carmena Diario El Mundo, 14/06/15.

## Enllaços externs

* Inés Sabanés Nadal - Lloc web oficial
# Sagrada Família amb sant Joaquim i santa Anna

Sagrada Família amb sant Joaquim i santa Anna és una pintura barroca de la dècada del 1760 atribuïda a taller o cercle d'Antoni Viladomat (tot i que erròniament s'ha cregut que era obra de Francesc Tramullas).

## Descripció

La pintura representa la Sagrada Família al complet: Jesús amb els seus pares i avis. El centre l'ocupa Maria, amb el rostre il·luminat, que sosté el nen, vestit de blau. Aquest allarga la mà cap a Santa Anna, disposada de perfil i amb un rostre arrugat que delata el pas dels anys. Ella somriu prenent la mà de Jesús i porta un vel groc sobre un vestit verd. A l'altra banda s'estan els dos homes, Sant Joaquim en primer terme, mig estirat en un mantell vermell, contemplant l'escena, i Josep al darrere, més a la penombra. Tots dos porten una vara o bastó i una aurèola simple, com la mare de la Verge, mentre que aquesta i Jesús tenen el camp envoltat d'un nimbe brillant. Al cel es veuen un àngels de cos infantil entre els núvols, representats amb tons càlids.

## Història

La pintura va ser donada pel Prior de Santa Anna l'any 1776. El 1936, durant la Guerra Civil Espanyola, Josep Mitjà Estanyol va traslladar-la a un lloc segur, deslliurant-la, així, de cremar en les mateixes brases del retaules major. El 2001 va ser restaurada i actualment es conserva a l'ermita de Sant Sebastià de la Guarda.

## Bibliografia

* DDAA. Les pintures de Sant Sebastià del segle xviii. Ajuntament de Palafrugell/Museu del Suro de Palafrugell, 2001.